Antoine Griezmann a marcat toate cele trei goluri ale echipei Atletico Madrid, miercuri seară, pe terenul celor de la Getafe, scor 3-0, asigurând astfel calificarea formaţiei sale în Liga Campionilor.
Griezmann a marcat în minutele 27, 42 şi 51.
Atacantul francez a ajuns la 16 goluri marcate în acest sezon pentru Atletico.
Victoria madrilenilor, coroborată cu înfrângerea cu 2-1 a celor de la Bilbao pe terenul celor de la Celta Vigo, validează locul în primele patru echipe din La Liga, ceea ce înseamnă un loc în Liga Campionilor în sezonul viitor.